ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పోస్ట్ మాన్ ద్వారా డిజిటల్ లైఫ్ సర్టిఫికేట్ సమర్పించడానికి డోర్ స్టెప్ సౌకర్యం ప్రారంభం
పింఛనుదారులకు లైఫ్ సర్టిఫికేట్ సమర్పించడానికి భారీ ఉపశమనం.
ఇళ్ల నుంచి పింఛనుదారులు తమ లైఫ్ సర్టిఫికెట్ ను సమర్పించేలా చూడడానికి కేంద్ర పెన్షన్లు, పెన్షన్ దారుల సంక్షేమ శాఖ రూపొందించిన పథకాన్ని తపాలా శాఖకి చెందిన ఇండియా పోస్ట్ పేమెంట్ బ్యాంక్ మరియు మీటీలు అమలులోకి తీసుకుని వచ్చాయి. ' పోస్ట్ మాన్ ద్వారా డిజిటల్ లైఫ్ సర్టిఫికేట్ సమర్పణ కోసం సర్వీస్' కార్యక్రమానికి కేంద్ర పెన్షన్లు, పెన్షన్ దారుల సంక్షేమ శాఖ రూపకల్పన చేసింది. పింఛనుదారులు తమ లైఫ్ సర్టిఫికెట్ ను అందించడానికి వీలు కల్పిస్తూ 2014 నవంబర్ 14వ తేదీన ప్రధానమంత్రి జీవన్ ప్రమాణ్ పోర్టల్ సౌకర్యాన్ని ప్రారంభించారు. పింఛనుదారులు తమ లైఫ్ సర్టిఫికెట్ ను సులువుగా పారదర్శకంగా సమర్పించాడానికి ఆవకాశం కల్పించాలన్న లక్ష్యంతో ఈ కారక్రమాన్ని ప్రారంభించడం జరిగింది.
దీని తరువాత కూడా పెన్షన్లు పెన్షన్ దారుల సంక్షేమ శాఖ డాక్టర్ జితేంద్ర సింగ్ నాయకత్వంలో సాంకేతిక రంగంలో వస్తున్న మార్పులను ఉపయోగిస్తూ పింఛనుదారుల సౌలభ్యం కోసం కార్యక్రమాలను రూపొందిస్తూ వస్తున్నది.
ఇంటి నుంచే లైఫ్ సర్టిఫికెట్ ను అందించే కార్యక్రమాన్ని దేశవ్యాపితంగా అమలు చేయాలన్న లక్ష్యంతో పోస్ట్ మాన్లు, గ్రామీణ ప్రాంతాలలో డాక్ సేవకులతో విస్తృత యంత్రాంగాన్ని కలిగి ఉన్న ఇండియా పోస్ట్ పేమెంట్ బ్యాంక్ తో ఒప్పందాన్ని కుదుర్చుకున్నది. తన సాఫ్ట్ వేర్ లో మార్పులు చేసిన బ్యాంక్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ శాఖకు అనుసంధానం చేసి పింఛనుదారులు ఇళ్ల నుంచి వారి లైఫ్ సర్టిఫికెట్ లను తీసుకోవడానికి రంగం సిద్ధం చేసింది. ఇళ్ల నుంచే బ్యాంకు ఖాతా నుంచి నగదును తీసుకోవడం లాంటి సౌకర్యాలకు తోడుగా ఈ సౌకర్యాన్ని బ్యాంక్ ప్రారంభించింది. పింఛనుదారులకు తన సేవలను అందుబాటులో తీసుకుని రాడానికి దేశవ్యాపితంగా పనిచేస్తున్న1,89,00 మంది పోస్ట్ మెన్లు, గ్రామీణ డాక్ సేవకులకు స్మార్ట్ ఫోన్లను, బయో మెట్రిక్ పరికరాలను అందించనున్నది. బ్యాంకులకు వెళ్లకుండా లైన్లలో నిల్చోకుండా బ్యాంక్ సేవలను పొందడానికి వీలు కలుగుతుంది.
ఈ కార్యక్రమానికి సంబంధించిన సమాచారాన్ని ippbonline.com. ద్వారా పొందవచ్చును. ఈ సేవలను పొందడానికి పింఛనుదారులు రుసుమును చెల్లించవలసి ఉంటుంది. పెన్షన్ ఖాతా ఏ బ్యాంకులో ఉన్నప్పటికీ పింఛనుదారులు ఇండియా పోస్ట్ పేమెంట్ బ్యాంక్ సేవలను పొందవచ్చును. దీనికి సంబంధించిన సమాచారాన్ని పెన్షన్లు, పెన్షనర్ల సంక్షేమ శాఖ యూ ట్యూబ్ , పేస్ బుక్ లలో చూడవచ్చును. కొవిడ్ నేపథ్యంలో లైఫ్ సర్టిఫికేట్ ను సమర్పించడానికి అంబుబాటులోకి వచ్చిన ఈ సౌకర్యం పింఛనుదారులకు ఊరట కలిగిస్తుంది.
ప్రధాన మంత్రి కార్యాలయం
డాక్టర్ ఆంబేడ్ కర్ జాతీయ స్మారకాన్ని ఢిల్లీ లోని అలీపుర్ రోడ్డు లో రేపు ప్రారంభించనున్న ప్రధాన మంత్రి
బాబాసాహెబ్ ఆంబేడ్ కర్ జయంతి కి ముందు రోజైన ఏప్రిల్ 13 వ తేదీ నాడు డాక్టర్ ఆంబేడ్ కర్ జాతీయ స్మారకాన్ని ప్రధాన మంత్రి శ్రీ నరేంద్ర మోదీ ఢిల్లీ లోని 26, అలీపుర్ రోడ్డు లో ప్రారంభించనున్నారు.
ఈ ప్రాంతంలోనే డాక్టర్ ఆంబేడ్ కర్ 1956 వ సంవత్సరం డిసెంబర్ 6వ తేదీ నాడు మహాపరినిర్వాణాన్ని పొందారు.
26, అలీపుర్ రోడ్డు లోని డాక్టర్ ఆంబేడ్ కర్ మహాపరినిర్వాణ స్థలాన్ని 2003వ సంవత్సరం డిసెంబర్ లో అప్పటి ప్రధాని శ్రీ అటల్ బిహారీ వాజ్పేయి దేశ ప్రజలకు అంకితం చేశారు.
స్మారక భవన నిర్మాణానికి ప్రధాన మంత్రి శ్రీ నరేంద్ర మోదీ 2016వ సంవత్సరం మార్చి నెల 21వ తేదీ నాడు పునాది రాయిని వేశారు.
భారతదేశ రాజ్యాంగ నిర్మాత అయిన బాబాసాహెబ్ ఆంబేడ్ కర్ స్మారక భవనాన్ని ఒక పుస్తకం ఆకారంలో తీర్చిదిద్దడమైంది.
ఈ స్మారకం లోని గ్రంథాలయం స్టాటిక్ మీడియా, డైనమిక్ మీడియా, ఆడియో-విజువల్ కంటెంట్ తో పాటు మల్టి మీడియా టెక్నాలజీలను విరివిగా వినియోగించుకొంటూ డాక్టర్ ఆంబేడ్ కర్ యొక్క జీవన ఘట్టాలను మరియు భారతదేశానికి ఆయన అందించినటువంటి తోడ్పాటు ను కళ్లకు కడుతుంది.
ఒక ధ్యాన మందిరాన్ని కూడా ఇందులో భాగంగా ఏర్పాటు చేయడమైంది. భవనం ముందు భాగంలో విద్యుత్తు దీప కాంతులు, తోరణ ద్వారాలు, ఒక బోధి వృక్షం, ఒక మ్యూజికల్ ఫౌంటెన్.. ఇవి ఈ స్మారకంలోని ఇతర ముఖ్య ఆకర్షణలుగా ఉంటాయి.
(
రహదారి రవాణా, హైవేల మంత్రిత్వ శాఖ
జాతీయరహదారుల నిర్మాణాన్ని సులభతరం చేసేందుకు ఎన్హెచ్బిఎఫ్ చేసిన 25 సూచనలను అంగీకరించిన ఎన్.హెచ్.ఎ.ఐ
జాతీయ రహదారుల నిర్మాణానికి సంబంధించిన సమస్యలను పరిష్కరించి, ఈ పనులలో వేగాన్నిపెంచే విధంగా నేషనల్ హైవే బిల్డర్స్ ఫెడరేషన్  ప్రాజెక్టుల పూర్తికి సంబంధించి చేసిన సూచనలలో చాలావరకు సూచనలను ఎన్.హెచ్.ఎ .ఐ అంగీకరించింది. ఈ సూచచనలు ప్రధానంగా 9 అంశాలకు సంబంధించి ఉన్నాయి.అవి కోవిడ్ పరిహరం,బిడ్డింగ్ ప్రక్రియ, కాంట్రాక్ట్ మేనేజ్మెంట్, ఇపిఎస్ ఒప్పందాల పాత కొత్త నమూనాలు. హైబ్రిడ్ యాన్యుటీ రాయితీ ఒప్పందం నమూనా , బిఒటి ఆధారితంగా రాయితీ ఒప్పందాన్ని మెరుగుపరచడం, ప్రాజెక్టులకు సన్నాహం వంటి వి ఉన్నాయి.
ఎన్.హెచ్.బి.ఎఫ్ సూచనల విషయంలో తగిన పరిష్కారం కోసం చర్చించి, తమకు సంబంధించిన 25 సూచనలను అంగీకరించినట్టు ఎన్.హెచ్.ఎ.ఐ తెలిపింది. అన్ని మంచి సూచనలను భవిష్యత్తులో కూడా పరిగణనలోకి తీసుకోవడం జరుగుతుందని ఎన్.హెచ్.ఎ.ఐ వెల్లడించింది.
విధానపరమైన అంశాలకు సంబంధించి రోడ్డు రవాణా జాతీయరహదారుల మంత్రిత్వశాఖకు తగినపరిశీలన నిమిత్తం పంపినట్టు ఈ సంస్థ తెలిపింది. ఎన్.హెచ్.ఎ.ఐ ఆమోదించిన కీలక సూచనలు కింది విధంగా ఉన్నాయి.
కోవిడ్ సహాయానికి సంబంధించి, కాంట్రాక్టర్, కన్సెషనెర్ కు నిర్మాణకాలానికి సంబంధించి ఎలాంటి ఖర్చులు,పెనాల్టీలు లేకుండా మూడు నెలల కాలాన్ని పొడిగిస్తూ ప్రాజెక్టు డైరక్టర్ అనుమతి మంజూరు చేస్తారు. అలాగే ప్రాంతీయ అధికారి మూడునెలలకు పైబడి ఆరు నెలల కాలం వరకు పొడిగిస్తారు.
బిడ్డింగ్ సమయంలో రోడ్డు పరిస్థితిని బిడ్డర్ అంచనావేసేందుకు ,ఎన్.హెచ్.ఎ.ఐ. తన వద్ద ఉన్న డిపిఆర్తోపాటు నెట్వర్క్సర్వే వాహనం లేదా లైడార్ డాటా అందుబాటులో ఉన్నమేరకు బిడ్డర్కు అందించాలి.డిపిఆర్ కన్సల్టెంట్లు సేకరించిన సర్వే డాటా మొత్తాన్ని డాటాలేక్ ద్వారా ఒక ప్లాట్ఫారంకింద ఏజెన్సీలకు అందుబాటులో ఉంచాలి.
సకాలంలో వెండార్లకు చెల్లింపులు చేయడం,పర్యవేక్షణ, ప్రాజెక్టు బిల్లుల చెల్లింపులు పిఎంఎస్,డాటా లింక్ పోర్టల్ ద్వారా చేయడం.
కన్సెషనైర్లు, కాంట్రాక్టర్లు,కన్సల్టెంట్లకు తగిన విధంగా మద్దతునిచ్చేందుకు గతంలో కూడా పలు చర్యలు తీసుకున్నట్టు ఎన్.హెచ్.ఎ.ఐ వెల్లడించింది.ఇది రోడ్డు నిర్మాణ రంగ బిడ్డర్లలో విశ్వాసం నింపిందని తెలిపింది. 2020 మార్చి లో ఎన్.హెచ్.ఎ..ఐ 10,000 కోట్ల రూపాయల చెల్లింపులను ఆన్లైన్ చెల్లింపుల ద్వారా చేసిందని, లాక్డౌన్ కారణంగా ఆఫీసు మూసివేత కారణంగా చెల్లింపులు ఏవీ పెండింగ్ లేవని ఎన్.హెచ్.ఎ.ఐ పేర్కొనింది. ప్రస్తుత ఆర్థిక సంవత్సరం తొలి త్రైమాసికంలో ఎన్.హెచ్.ఎ.ఐ వెండర్లకు 15,000 కోట్ల రూపాయలు విడుదల చేసింది. అదనంగా, కాంట్రాక్టర్లకు నగదు సరఫరా ఉండేలాచూసేందుకు నెలవారీచెల్లింపులు చేసింది.ఇలాంటి చర్యలు రోడ్రంగ అభివృద్ధిపై గణనీయమైన ప్రభావాన్ని చూపాయి.
ప్రధాన మంత్రి కార్యాలయం
శ్రీ మన్నథు పద్మనాభన్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి
శ్రీ మన్నథు పద్మనాభన్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. సామాజిక సంస్కరణల కు, గ్రామీణ అభివృద్ధి కి మరియు భారతదేశం యొక్క స్వాతంత్య్ర ఉద్యమం లో ఆయన అందించిన తోడ్పాటు ను కూడా ప్రధాన మంత్రి ప్రముఖం గా ప్రస్తావించారు.
ప్రధాన మంత్రి ఒక ట్వీట్ లో -
‘‘శ్రీ మన్నథు పద్మనాభన్ జయంతి నాడు ఆయన కు ఇదే శ్రద్ధాంజలి. సమాజ సంస్కరణ లో ఆయన అందించినటువంటి తోడ్పాటు మరియు ఆయన యొక్క సేవ ప్రజల లో అనేక మంది కి ప్రేరణ ను ఇచ్చేటటువంటివి గా ఉన్నాయి. గ్రామీణ అభివృద్ధి ని పెంపొందింప చేయడం కోసం ఆయన చేసిన ప్రయాసల కు గాను ఆయన ను చాలా మంది గౌరవించడం జరుగుతున్నది. ఆయన భారతదేశం యొక్క స్వాతంత్య్ర ఉద్యమాని కి ఘనమైన తోడ్పాటు ను అందించారు.’’ అని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
మొబైల్ టవర్ల ద్వారా ఎలక్ట్రో మాగ్నెటిక్ ఫీల్డ్  రేడియేషన్ విషయంలో ఉన్న అపోహలపై వెబ్నార్ను నిర్వహించిన డాట్
ఆజాదీ కా అమృత్ మహోత్సవ్ను పురస్కరించుకుని ఢిల్లీ డిపార్ట్మెంట్ ఆఫ్ టెలికమ్యూనికేషన్స్  ఈరోజు వెబ్నార్ ద్వారా విద్యుదయస్కాంత క్షేత్రం పై అవగాహన కార్యక్రమాన్ని నిర్వహించింది. ఈ వెబ్నార్లో, ఈఎంఎఫ్ రేడియేషన్ వివిధ అంశాలను వివరించింది. మొబైల్ టవర్ల నుండి ఈఎంఎఫ్ రేడియేషన్ల హానికరమైన ప్రభావాల గురించి ఆరోగ్య సంబంధిత ప్రశ్నలు, అపోహలను కూడా వైద్య నిపుణుడు ఎయిమ్స్ ప్రొఫెసర్  డాక్టర్ వివేక్ టాండన్,వివరించారు.
 నిర్దేశించిన సురక్షిత పరిమితుల కంటే తక్కువగా ఉంటాయి. ప్రపంచ ఆరోగ్య సంస్థ  చేసిన సిఫార్సులులో, ప్రతికూల ఆరోగ్య ప్రభావాలను కలిగించే శాస్త్రీయ ఆధారాలు లేవు.
డిపార్ట్మెంట్ ఆఫ్ టెలికమ్యూనికేషన్ , దాని ఫీల్డ్ యూనిట్ల ద్వారా ఇప్పటికే అవసరమైన చర్యలు చేపట్టింది. మొబైల్ టవర్ల నుండి వెలువడే ఈఎంఎఫ్ రేడియేషన్ నుండి భద్రతా పరమైన చర్యలు చేపట్టేలా గట్టి నిబంధనలను అనుసరించింది. డబ్ల్యూహెచ్ఓ సిఫార్సు చేసిన విధంగా ఐసిఎన్ఐఆర్పి సూచించిన నిబంధనల కంటే 10 రెట్లు కఠినంగా ఉండే రేడియేషన్ నిబంధనలను డాట్ ఆమోదించింది. మొబైల్ టవర్ రేడియేషన్కు సంబంధించిన మొత్తం సమాచారం డాట్ వెబ్సైట్: https://dot.gov.in/journey-emfDoT లో ప్రజలకు అందుబాటులో ఉంటుంది. మొబైల్ టవర్లు/బేస్ ట్రాన్స్సీవర్ స్టేషన్ల  సురక్షిత పరిమితులకు ఈఎంఎఫ్ సమ్మతిని నిర్ధారించడానికి సర్వీస్ ప్రొవైడర్లు  వివిధ చర్యలు తీసుకుంటున్నారు.
i.అన్ని టెలికాం సర్వీస్ ప్రొవైడర్లు మొబైల్ టవర్ల  నుండి వచ్చే రేడియేషన్ డాట్ నిర్దేశించిన సురక్షిత-పరిమితుల్లోనే ఉన్నాయని నిర్ధారిస్తారు. ఈ ప్రభావానికి సంబంధించిన స్వీయ-ధృవీకరణ సంబంధిత డాట్, ఫీల్డ్ యూనిట్లకు, ఏదైనా మార్పు సంభవించినప్పుడు, ద్వైవార్షిక/త్రైమాసికానికి సంబంధిత నివేదిక సమర్పిస్తారు. సెల్ఫ్-సర్టిఫికేషన్ను సమర్పించిన తర్వాత మాత్రమే అన్ని మొబైల్ టవర్లు వాణిజ్యపరంగా పనిచేయడం ప్రారంభిస్తాయి
ii. వర్కింగ్ మొబైల్ టవర్ల రేడియేషన్ని పరీక్షించడం, డిఓటి ఢిల్లీ ఫీల్డ్ యూనిట్ ద్వారా శాంపిల్ ప్రాతిపదికన క్రమం తప్పకుండా నిర్వహించడం జరుగుతుంది. ఇది సంవత్సరానికి మొత్తం పని చేసే మొబైల్ టవర్లలో  5% వరకు పరీక్షిస్తారు.
iii. డిపార్ట్మెంట్ ఆఫ్ టెలికాం , కమ్యూనికేషన్స్ మంత్రిత్వ శాఖ మొబైల్ టవర్లు, ఈఎంఎఫ్ ఉద్గార నిబంధనలపై సమాచారాన్ని పంచుకోవడానికి వెబ్ పోర్టల్ని కలిగి ఉంది. ఈ వివరాలను www.tarangsanchar.gov.inలో యాక్సెస్ చేయవచ్చు. ఈఎంఎఫ్ పోర్టల్ పబ్లిక్ ఇంటర్ఫేస్ను అందిస్తుంది, ఇక్కడ ఏదైనా ప్రాంతం సమీపంలోని మొబైల్ టవర్లను వీక్షించడానికి సులభమైన మ్యాప్-ఆధారిత శోధన ఫీచర్ ఇవ్వడం జరిగింది. ఒక బటన్ను క్లిక్ చేయడం ద్వారా, మొబైల్ టవర్ల ఈఎంఎఫ్ సమ్మతి స్థితిపై సమాచారాన్ని యాక్సెస్ చేయవచ్చు. అదనంగా, ఎవరైనా నామమాత్రపు రుసుము రూ. 4000/- ఆన్లైన్లో చెల్లించడం ద్వారా తమ ప్రాంగణంలో ఈఎంఎఫ్ వెలువరించే ఉద్గారాలు ఈ స్థాయిలో ఉన్నాయో తెలుసుకోవచ్చు.
ప్రజాప్రతినిధులు, ప్రభుత్వ విభాగాలు/ఏజన్సీలు, ఆర్డబ్ల్యూఏలు, సిఎస్ఓలు, పట్టణ స్థానిక సంస్థలు/మున్సిపాలిటీలు, సాధారణ ప్రజలలో ఈఎంఎఫ్ రేడియేషన్ల గురించి అపోహలు, ఆరోగ్యంపై దాని ప్రభావం గురించి వివిధ వాటాదారులలో సందేహాలను నివృత్తి చేయడానికి వెబ్నార్ దృష్టి పెట్టింది. మొబైల్ టవర్లు, టెలికమ్యూనికేషన్ ఇన్ఫ్రాస్ట్రక్చర్ ఉత్తమ నాణ్యత సేవలు, నెట్వర్క్ కవరేజీ పొందేలా ఈ వెబ్నార్ ఎంతగానో ఉపయోగపడింది.
ప్రధాన మంత్రి కార్యాలయం
తెలంగాణప్రజల కు ఆ రాష్ట్ర స్థాపన దినం సందర్భం లో శుభాకాంక్షలు తెలిపిన ప్రధాన మంత్రి
తెలంగాణ ప్రజలకు ఆ రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘తెలంగాణ లోని నా సోదరీమణులకు మరియు నా సోదరుల కు రాష్ట్ర స్థాపన దినం సందర్భం లో ఇవే శుభాకాంక్షలు. తెలంగాణ ప్రజలు కష్టించి పనిచేస్తారని, దేశ ప్రగతి కోసం సాటి లేనటువంటి సమర్పణ భావాన్ని కలిగివుంటారని పేరు తెచ్చుకొన్నారు. ఈ రాష్ట్రం యొక్క సంస్కృతి ప్రపంచంలోనే ప్రసిద్ధి ని సంపాదించుకొన్నది. తెలంగాణ ప్రజల శ్రేయస్సు కోసం ఆ ఈశ్వరుడి ని నేను ప్రార్థిస్తున్నాను.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎంఎస్పీ ఆపరేషన్లు
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో ఎంఎస్పి పథకాల ప్రకారం రైతుల నుండి ఎంఎస్పి వద్ద ఖరీఫ్ 2020-21 పంటలను ప్రభుత్వం సేకరిస్తోంది.
(ఖరీఫ్ 2020-21లో వరి సేకరణ సజావుగా కొనసాగుతోంది. పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, మహారాష్ట్ర, బీహార్, జార్ఖండ్, అస్సాం, కర్ణాటక, పశ్చిమ బెంగాల్ రాష్ట్రాలు 11.01.2021 వరకు 541.11 ఎల్ఎమ్టిల వరిని కొనుగోలు చేశాయి. ఇది గత ఏడాది 429.20 ఎల్ఎమ్టి కొనుగోలుతో పోలిస్తే 26.07% పెరుగుదల. మొత్తం 541.11 ఎల్ఎమ్టి కొనుగోలులో పంజాబ్ ఒక్కటే 202.77 ఎల్ఎమ్టిని అందించింది. ఇది మొత్తం సేకరణలో 37.47%.
సుమారు 72.46 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు.వారికి చెల్లించి ఎంఎస్పి విలువ రూ. 102161.76 కోట్లు.
ఇంకా రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 యొక్క 51.66 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి లభించింది. అలాగే ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇవ్వబడింది. అలాగే, గుజరాత్ మరియు తమిళనాడు రాష్ట్రాలకు రబీ మార్కెటింగ్ సీజన్ 2020-2021 యొక్క 2.50 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి ఇవ్వబడింది. ఇతర రాష్ట్రాలు /కేంద్రపాలిత ప్రాంతాల కొరకు పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యూటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఆ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
11.01.2021 వరకు, ప్రభుత్వం తన నోడల్ ఏజెన్సీల ద్వారా రూ .1543.27 కోట్ల విలువగల 288457.68 మెట్రిక్ టన్నుల పెసర,మినప, వేరుశనగ పాడ్లు మరియు సోయాబీన్లను ఎంఎస్పి విలువవద్ద కొనుగోలు చేసింది. తద్వారా తమిళనాడు, మహారాష్ట్ర, గుజరాత్, హర్యానా మరియు రాజస్థాన్లలోని 153439 మంది రైతులకు లబ్ది చేకూరింది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  కర్ణాటక, తమిళనాడులలోని 3961 మంది రైతులకు 11.01.2021 వరకు లబ్ధి చేకూర్చింది. కోప్రా మరియు మినపప్పుకు సంబంధించి ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పీ కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 11.01.2021 వరకు రూ .24399.63 కోట్ల విలువైన 8341536 పత్తి బేళ్ల కొనుగోళ్ల ద్వారా 1617979 మంది రైతులు లబ్ధి పొందారు.
|
ఆరోగ్య, కుటుంబ సంక్షేమ మంత్రిత్వ శాఖ
|
213.01 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.04 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 56,745
గత 24 గంటల్లో నమోదయిన కొత్త కేసులు 7,219
ప్రస్తుత రికవరీ రేటు 98.68%
వారపు పాజిటివిటీ రేటు 2.42%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 213.01 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.04 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,186
|
|
రెండో డోసు
|
|
1,01,07,178
|
|
ముందు జాగ్రత్త డోసు
|
|
67,80,269
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,34,799
|
|
రెండో డోసు
|
|
1,76,99,997
|
|
ముందు జాగ్రత్త డోసు
|
|
1,32,00,525
|
|
12-14 ఏళ్ల వారు
|
|
మొదటి డోసు
|
|
4,04,24,341
|
|
రెండో డోసు
|
|
3,03,91,513
|
|
15-18 ఏళ్ల వారు
|
|
మొదటి డోసు
|
|
6,17,15,384
|
|
రెండో డోసు
|
|
5,24,27,661
|
|
18-44 ఏళ్ల వారు
|
|
మొదటి డోసు
|
|
56,06,60,028
|
|
రెండో డోసు
|
|
51,33,78,863
|
|
ముందు జాగ్రత్త డోసు
|
|
6,58,21,991
|
|
45-59 ఏళ్ల వారు
|
|
మొదటి డోసు
|
|
20,39,17,305
|
|
రెండో డోసు
|
|
19,63,79,117
|
|
ముందు జాగ్రత్త డోసు
|
|
3,65,03,055
|
|
60 ఏళ్లు పైబడినవారు
|
|
మొదటి డోసు
|
|
12,75,90,916
|
|
రెండో డోసు
|
|
12,27,50,054
|
|
ముందు జాగ్రత్త డోసు
|
|
4,15,10,054
|
|
ముందు జాగ్రత్త డోసులు
|
|
16,38,15,894
|
|
మొత్తం డోసులు
|
|
2,13,01,07,236
దేశవ్యాప్త క్రియాశీల కేసుల సంఖ్య 56,745. మొత్తం పాజిటివ్ కేసుల్లో ఇది 0.13 శాతం.
భారతదేశ రికవరీ రేటు 98.68 శాతంగా ఉంది. గత 24 గంటల్లో 9,651 మంది రోగులు కోలుకున్నారు. దీంతో, కోలుకున్న రోగుల సంఖ్య  4,38,65,016 కి పెరిగింది.
గత 24 గంటల్లో 7,219 కొత్త కేసులు నమోదయ్యాయి.
గత 24 గంటల్లో మొత్తం 3,64,886 పరీక్షలు చేశారు. దేశవ్యాప్తంగా ఇప్పటివరకు 88.68 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.42 శాతంగా, రోజువారీ పాజిటివిటీ రేటు 1.98 శాతంగా నమోదయ్యాయి.
మంత్రిమండలి
బాంగ్లాదేశ్ లోని ఢాకాలో ఉన్న నేషనల్ డిఫెన్స్ కాలేజీకి మరియు న్యూ ఢిల్లీ లోని నేషనల్ డిఫెన్స్ కాలేజీకి మధ్య ఫ్యాకల్టీ ఎక్ఛేంజ్ అగ్రిమెంటుకు ఆమోదం తెలిపిన మంత్రివర్గం
బాంగ్లాదేశ్ లోని ఢాకాలో ఉన్న నేషనల్ డిఫెన్స్ కాలేజీకి మరియు న్యూ ఢిల్లీలోని నేషనల్ డిఫెన్స్ కాలేజీకి మధ్య ఫ్యాకల్టీ ఎక్ఛేంజ్ అగ్రిమెంట్ కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
జాతీయ భద్రత అభివృద్ధి మరియు వ్యూహాత్మక అధ్యయనాల రంగంలో పరస్పర సహకారాన్ని పెంపొందించాలన్న ధ్యేయంతో రెండు నేషనల్ డిఫెన్స్ కాలేజీల మధ్య క్రమం తప్పని రీతిలో ఆదాన ప్రదాన కార్యక్రమాలను నిర్వహించడంతో పాటు, స్థిర ప్రాతిపదికన పనిచేసే యంత్రాంగాలను ఏర్పాటుచేయడం ఒప్పందం ధ్యేయం.
రెండు దేశాల మధ్య ఉన్నటువంటి భౌగోళిక, సాంస్కృతిక సాన్నిహిత్వాన్ని దృష్టిలో పెట్టుకొంటే ఉగ్రవాదాన్ని ఎదుర్కోవడం వంటి అనేక సవాళ్ళు కూడా ఉన్నాయి. ఈ సవాళ్ళ విషయంలో సంయుక్త కార్యాచరణను చేపట్టవలసిన అవసరం ఉంది. ఈ కారణంగా సాయుధ బలగాల మధ్య చక్కని సమన్వయం, సహకారం నెలకొల్పాల్సిన ఆవశ్యకత ఉంది. ముఖ్య సంస్థల ఫ్యాకల్టీ మెంబర్ల ఆదాన ప్రదానం, సాయుధ బలగాల శక్తియుక్తులలో సమానత్వాన్ని సాధించడంలో సహాయపడగలదు. అంతేగాక, ఉమ్మడి ముప్పులను, సవాళ్ళను మరింత మెరుగ్గా ఎదుర్కోవడానికి కూడా ఉపయోగపడగలదు.
వ్యూహాత్మకమైన మరియు విన్యాసాలకు సంబంధించిన, అధ్యయనాలతో కూడిన సైనిక విద్య రంగంలో హితోధిక సహకారానికి ఒక ఫ్రేమ్ వర్క్ ను ఈ ఒప్పందం ఏర్పరచగలుగుతుంది.
(Visitor Counter : 11
ప్రధాన మంత్రి కార్యాలయం
మేఘాలయ 50వ స్థాపన దినం సందర్భం లో ప్రధాన మంత్రి చేసినప్రసంగం
‘‘ప్రకృతి, ప్రగతి, సంరక్షణ మరియు పర్యావరణం తో కలసి మనుగడ సాగించడంఅనేటటువంటి సందేశాన్ని ప్రపంచాని కి మేఘాలయ ఇచ్చింది’’
‘‘మేఘాలయ అంతటా ప్రతిభావంతులైన కళాకారులు ఉన్నారు; శిలాంగ్ చాంబర్ కాయిర్ ఈ అంశాన్ని కొత్తశిఖరాల కు తీసుకుపోయింది’’
‘‘మేఘాలయ లోని సమృద్ధమైనటువంటి క్రీడా సంస్కృతి పైన దేశం ఎన్నో ఆశ లు పెట్టుకొంది’’
‘‘మేఘాలయ కు చెందిన సోదరీమణులు వెదురు అల్లిక కళ ను పునరుద్ధరించారు. మేఘాలయ లోని కష్టించిపనిచేసే రైతులు సేంద్రియ రాష్ట్రం గా మేఘాలయ కు ఉన్న గుర్తింపు ను ఇనుమడింపచేస్తున్నారు’’
మేఘాలయ 50వ స్థాపన దినం నాడు మేఘాలయ ప్రజల ను ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. రాష్ట్ర స్థాపన కు, రాష్ట్రం అభివృద్ధి కి తోడ్పాటు ను అందించిన ప్రతి ఒక్కరి కి ఆయన అభినందనల ను వ్యక్తం చేశారు. ఈ సందర్భం లో ఆయన మాట్లాడుతూ, తాను ప్రధాన మంత్రి గా పదవీబాధ్యతల ను స్వీకరించిన తరువాత నార్థ్ ఈస్టర్న్ కౌన్సిల్ మీట్ కు హాజరు కావడం కోసం శిలాంగ్ ను సందర్శించిన సంగతి ని గుర్తు కు తెచ్చుకొన్నారు. ప్రధాన మంత్రి పదవి లో ఉన్న వ్యక్తి 3-4 దశాబ్దాల అవధి అనంతరం మేఘాలయ కు జరిపిన మొదటి యాత్ర అది. పకృతి తో సన్నిహితం గా మెలగుతారన్న గుర్తింపు ను రాష్ట్ర ప్రజలు మరింత బలపరచడాన్ని ప్రధాన మంత్రి ప్రశంసించారు. ‘‘ ప్రకృతి, ప్రగతి, సంరక్షణ, పర్యావరణం తో అన్యోన్యం గా మనుగడ సాగించడం అనేటటువంటి ఒక సందేశాన్ని ప్రపంచానికి మేఘాలయ ఇచ్చింది’’ అని శ్రీ నరేంద్ర మోదీ అన్నారు.
‘విస్లింగ్ విలేజ్’ సంప్రదాయాన్ని మరియు ప్రతి గ్రామం లో గాయక బృందాలు ఉండడాన్ని గురించి ప్రధాన మంత్రి ప్రస్తావిస్తూ, కళారంగానికి సంగీత రంగానికి రాష్ట్రం అందించిన తోడ్పాటు కు నమస్సులు అర్పించారు. ఈ గడ్డ మీద ప్రతిభావంతులైన కళాకారుల కు కొదువ లేదు. మరి శిలాంగ్ చాంబర్ కాయిర్ దీని ని సరికొత్త శిఖరాల కు తీసుకు పోయింది అని ఆయన అన్నారు. మేఘాలయ లోని సంపన్నమైన క్రీడా సంస్కృతి పైన దేశం ఎన్నో ఆశల ను పెంచుకొంది అని ఆయన అన్నారు.
సేంద్రియ వ్యవసాయ రంగం లో రాష్ట్రం పేరు ప్రఖ్యాతులు వృద్ధి చెందుతుండడాన్ని గురించి కూడా ప్రధాన మంత్రి ప్రస్తావించారు. ‘‘మేఘాలయ కు చెందిన సోదరీమణులు వెదురు అల్లిక కళ ను పునరుద్ధరించారు. మరి ఈ రాష్ట్రం లోని కష్టించి పని చేసే రైతులు సేంద్రియ రాష్ట్రం గా మేఘాలయ కు ఉన్న గుర్తింపు ను దృఢతరం చేస్తున్నారు’’ అని ఆయన అన్నారు.
ఉత్తమమైన రహదారులు, రైలు మార్గాలు, ఇంకా వాయు సంధానం అంశాల పట్ల ప్రభుత్వాల కు ఉన్న వచన బద్ధత ను ప్రధాన మంత్రి పునరుద్ఘాటించారు. రాష్ట్రం లోని సేంద్రియ ఉత్పత్తుల కు సరికొత్త దేశీయ బజారు తో పాటు ప్రపంచ బజారు కూడా దొరికేటట్లు చూసేందుకు చర్యల ను తీసుకోవడమైంది అని ఆయన అన్నారు. కేంద్ర పథకాల ను ప్రజల వద్దకు తీసుకు పోవడం కోసం రాష్ట్ర ప్రభుత్వం అన్ని విధాలు గాను కృషి చేస్తోంది అని ఆయన అన్నారు. పిఎమ్ గ్రామీణ్ సడక్ యోజన, ఇంకా నేశనల్ లైవ్ లీ హుడ్ మిశన్ ల వంటి పథకాలు మేఘాలయ కు ప్రయోజనాన్ని అందించాయి అని ఆయన వివరించారు. ప్రస్తుతం జల్ జీవన్ మిశన్ 33 శాతం కుటుంబాల కు నల్లా నీటి ని అందించింది. 2019వ సంవత్సరం లో ఈ సౌకర్యం లభించిన కుటుంబాలు ఒక్క శాతమే ఉన్నాయి అని ఆయన వివరించారు. టీకా మందు ను అందజేయడం కోసం డ్రోన్ లను ఉపయోగించిన తొలి విడత రాష్ట్రాల లో మేఘాలయ ఒకటి అని ప్రధాన మంత్రి తెలియజేశారు.
పర్యటన రంగాని కి, సేంద్రియ ఉత్పత్తుల కు తోడు గా కొత్త రంగాల ను అభివృద్ధి పరచడాని కి కంకణం కట్టుకోవడం తో పాటు మేఘాలయ ప్రజల కు తన సమర్ధన కొనసాగుతుందంటూ ప్రధాన మంత్రి భరోసా ను ఇస్తూ, తన ప్రసంగాన్ని ముగించారు.
DS
(
ప్రధాన మంత్రి కార్యాలయం
కన్య శిక్ష ప్రవేశ్ ఉత్సవ్ అభియాన్ ను ప్రశంసించిన ప్రధానమంత్రి
‘‘మరింత మంది బాలికలు విద్య యొక్క సంతోషాన్ని పొందేందుకు పూచీ పడేటటువంటి ఒక మార్గదర్శకమైన ప్రయాస యే ‘కన్య శిక్ష ప్రవేశ్ ఉత్సవ్ అభియాన్’ ’’ అని ప్రధాన మంత్రి శ్రీ నరేంద్ర మోదీ అన్నారు. ఈ ఉద్యమం సఫలం అయ్యే దిశ లో కృషి జరగాలి అని కూడా ఆయన విజ్ఞప్తి చేశారు. ఒక్క బాలిక విద్యా బుద్ధులు నేర్చుకొని నైపుణ్యం సంపాదించుకొనేటట్లు చేసేందుకు ఈ ఉద్యమాన్ని చేపట్టడమైంది.
మహిళల మరియు బాలల వికాసం శాఖ కేంద్ర మంత్రి శ్రీమతి స్మృతి జుబిన్ ఇరానీ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ:
‘‘మరింత మంది బాలికలు విద్య తాలూకు సంతోషాన్ని పొందేటట్లు పూచీ పడేటటువంటి ఒక మార్గదర్శక ప్రయాసే ఇది! రండి, మనం అందరం ఒక దేశం గా కలసి కదిలి, ఈ ఉద్యమాన్ని విజయవంతం చేద్దాం’’ అని అందులో పేర్కొన్నారు.
రహదారి రవాణా, హైవేల మంత్రిత్వ శాఖ
క్యాష్ వ్యాన్లకు సంబంధించి నోటిఫికేషన్ విడుదల
కేంద్ర రోడ్డు రవాణా మరియు రహదారుల మంత్రిత్వ శాఖ ఫిబ్రవరి 23, 2022న ఒక నోటిఫికేషన్ను విడుదల చేసింది, ఈ నోటిఫికేషన్ ప్రకారం సంబంధిత బీఐఎస్ స్పెసిఫికేషన్ల మేరకు ఎప్పటికప్పుడు సవరించిన ఆటోమోటివ్ ఇండస్ట్రీ స్టాండర్డ్-163:2020లో పేర్కొన్న కనీస అవసరాలకు క్యాష్ వ్యాన్లు కట్టుబడి ఉండాలి. బ్యూరో ఆఫ్ ఇండియన్ స్టాండర్డ్స్ యాక్ట్, 2016 కింద నోటిఫై చేయబడింది. ఇది క్యాష్ వ్యాన్ల తయారీ, వాహన రకం అప్రూవల్ టెస్టింగ్, స్పెషల్ పర్పస్ వెహికల్స్గా వాహనాల నమోదు చేయడాన్ని సులభతరం చేస్తుంది.
వివరాలను చూడటానికి ఇక్కడ క్లిక్ చేయండి
యువజన వ్యవహారాలు, క్రీడల మంత్రిత్వ శాఖ
భారతదేశాని కి మరియు ఆస్ట్రేలియా కు మధ్య క్రీడల రంగంలో సహకారాని కి ఉద్దేశించిన అవగాహనపూర్వక ఒప్పంద పత్రాని కి ఆమోదం తెలిపినమంత్రిమండలి
భారతదేశం గణతంత్రాని కి చెందిన యువజన వ్యవహారాలు మరియు క్రీడల మంత్రిత్వ శాఖ కు ఆస్ట్రేలియా ప్రభుత్వం లో ఆరోగ్యం మరియు వృద్ధుల సంరక్షణ విభాగానికి మధ్య క్రీడల రంగం లో సహకారాని కి ఉద్దేశించిన అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రిమండలి సమావేశం ఆమోదాన్ని తెలిపింది.
భారతదేశాని కి మరియు ఆస్ట్రేలియా కు మధ్య క్రీడల రంగం లో ద్వైపాక్షిక ఆదాన ప్రదాన కార్యక్రమాలు; స్పోర్ట్స్ సైన్సెస్, క్రీడా రంగ సంబంధి సాంకేతికత లు మరియు ఆ రంగం లో మౌలిక సదుపాయాల పరం గా జ్ఞానాన్ని మరియు ప్రావీణ్యాన్ని విస్తృతం చేసుకోవడం లో సాయపడుతాయి; ఈ ద్వైపాక్షిక ఆదాన ప్రదాన కార్యక్రమం లో భాగం గా క్రీడాకారుల తో పాటు కోచ్ లకు సైతం శిక్షణ మరియు ప్రగతి; స్పోర్ట్స్ గవర్నెన్స్ ఇంకా నిష్ఠ; క్రీడల లో అట్టడుగు స్థాయి లో ప్రాతినిధ్యం; ప్రధానమైనటువంటి క్రీడా కార్యక్రమాల నిర్వహణ; క్రీడల లో వైవిధ్యం మరియు వివిధ వర్గాల వారి ని కలుపుకొని ముందుకు పోవడం వంటి వాటి కి కూడాను ఈ కార్యక్రమాలు తోడ్పడుతాయి. ఫలితం గా మన క్రీడాకారులు అంతర్జాతీయ ఆటల పోటీల లో వారి ప్రదర్శన మెరుగు పడుతుంది; భారతదేశాని కి మరియు ఆస్ట్రేలియా కు మధ్య ద్వైపాక్షిక సంబంధాలు బలపడుతాయి.
ఆస్ట్రేలియా తో పాటు క్రీడారంగం లో ద్వైపాక్షిక సహకారం ఫలితం గా ఒనగూరే లాభాలు క్రీడాకారులు అందరికి సమానం గా వర్తిస్తాయి., జాతి, వర్గం, ధర్మం, ప్రాంతం, ఆడ లేక మగ వంటి ఏ విభేదాలు లెక్క కు రావు కూడాను.
విద్యుత్తు మంత్రిత్వ శాఖ
రికార్డ్ స్థాయి త్రైమాసిక, వార్షిక లాభాలు  సాధించిన ఆర్ఈసీ
ఆస్తుల నాణ్యతను మెరుగుపరచడం, ఒత్తిడిలో ఉన్న ఆస్తులను తగ్గించుకోవడం ద్వారా, ఆర్ఈసీ అత్యధిక త్రైమాసిక, వార్షిక లాభాన్ని వరుసగా ₹3,001 కోట్లు, ₹11,055 కోట్లుగా నమోదు చేసింది.
ఈరోజు ముంబైలో జరిగిన సమావేశంలో REC లిమిటెడ్ డైరెక్టర్ల బోర్డు, 31 మార్చి 2023తో ముగిసిన త్రైమాసికం, సంవత్సరానికి ఆడిట్ చేసిన స్వతంత్ర, ఏకీకృత ఆర్థిక ఫలితాలను ఆమోదించింది.
మార్చి 31, 2023తో ముగిసిన సంవత్సరానికి EPS  31 మార్చి 2022 నాటికి ఉన్న ₹38.02 నుంచి ₹41.86కు మెరుగుపడింది.
లాభాల పెరుగుదల కారణంగా, 31 మార్చి 2023 నాటికి నికర విలువ ₹57,680 కోట్లకు చేరింది, గత సంవత్సరం కంటే 13% పెరిగింది. లోన్ బుక్లో వృద్ధి పథం కొనసాగింది, 31 మార్చి 2022 నాటి ₹3.85 లక్షల కోట్ల నుంచి 13% పెరిగి ₹4.35 లక్షల కోట్లకు చేరుకుంది. ఆస్తుల నాణ్యతలో మెరుగుదలకు సూచనగా, నికర కేటాయింపులు 1.01%కి తగ్గాయి, మార్చి 31, 2023 నాటికి ఎన్పీఏలపై కవరేజ్ నిష్పత్తి 70.64%గా ఉంది. కంపెనీ మూలధన సమృద్ధి నిష్పత్తి 31 మార్చి 2023 నాటికి సౌకర్యవంతంగా 25.78% వద్ద ఉంది, భవిష్యత్ వృద్ధికి పుష్కలమైన మద్దతు అవకాశాలకు ఇది సూచన.
కార్యాచరణ, ఆర్థిక ముఖ్యాంశాలు –12MFY23 వర్సెస్ 12MFY22 
జారీ చేసిన రుణాలు: ₹96,846 కోట్లు వర్సెస్ ₹64,150 కోట్లు
రుణ ఆస్తులపై వడ్డీ ఆదాయం: ₹38,360 కోట్లు వర్సెస్ ₹37,811 కోట్లు, 1% వృద్ధి
నికర లాభం: ₹11,055 కోట్లు వర్సెస్ ₹10,046 కోట్లు, 10% వృద్ధి
ఆర్ఈసీ లిమిటెడ్ గురించి: ఆర్ఈసీ లిమిటెడ్ ఒక ఎన్బీఎఫ్సీ. విద్యుత్ రంగానికి రుణాలు ఇచ్చి, ఆ రంగం అభివృద్ధి కోసం పని చేస్తుంది. 1969లో ప్రారంభమైన REC లిమిటెడ్, విజయవంతంగా యాభై సంవత్సరాలు పూర్తి చేసుకుంది. విద్యుత్ రంగ విలువలోని అన్ని విభాగాలకు ఆర్థిక సాయాన్ని అందిస్తుంది. విద్యుద్ ఉత్పత్తి, సరఫరా, పంపిణీ, పునరుత్పాదక శక్తి సహా వివిధ రకాల ప్రాజెక్ట్ల కోసం రుణాలు ఇస్తుంది. భారతదేశ విద్యుత్ రంగ రుణాల్లో నాలుగో వంతు రుణాలు ఆర్ఈసీ ద్వారానే అందుతున్నాయి.
వెబ్సైట్: https://www.recindia.nic.in/
ఫేస్బుక్: https://www.facebook.com/reclindia
ట్విట్టర్: https://twitter.com/reclindia
ఇన్స్టాగ్రామ్: https://www.instagram.com/reclindia/
లింక్డ్ఇన్: https://www.linkedin.com/company/reclindia/